
1. POZIV ZA JACANJE KONKURETNOSTI POLJOPRIVREDE NA KOSOVU

1.1. Uvod

Ministarstvo za zajednice i povratak (MZP), na osnovu strateško planiranog budžeta za razvoj poljoprivrednog sektora u cilju jačanja svih zajednica na Kosovu, odobren od strane Vlade Kosova, objavljuje poziv za dodelu bespovratnih sredstva fizičkim i pravnim licima tj. start-up (novoformiranim) i postojecim preduzecima koja se bave primarnom poljoprivrednom proizvodnjom za nabavku poljoprivredne mehanizacije, opreme i alata.

MPZ će kroz ovaj program u koordinaciji sa Vladom Kosova omogućiti stimulans preduzećima/poljoprivrednim gazdinstvima da prošire svoje proizvodne i uslužne kapacitete postizanjem dugoročne održivosti poslovanja i uticati na povećanje poslovnog prometa kao i njenog proširenja.
Ministarstvo za zajednice i povratak, kroz ovu grant šemu, ostaje posvećeno snažnijoj podršci održivim projektima koje vode mladi, osnaživanju žena u preduzetništvu, kao i jačanju njihovih profesionalnih i menadžerskih kapaciteta u cilju dugoročne održivosti poslovanja. Poseban podsticaj biće usmeren ka aplikacijama koje uključuju inovativne ideje mladih i projekata pripadnika nevećinskih zajednica.
Ministarstvo za zajednice i povrtak i u okviru poziva “JACANJE KONKURETNOSTI POLJOPRIVREDE NA KOSOVU” nastojaće da stimuliše i podrži proizvodnju, preradu i usluge putem ovog poziva.

U nastavku su navedeni svi kriterijumi za prijavu i smernice za potencijalne kandidate.
1.2. Poljoprivredna šema „ JAČANJE KONKURETNOSTI POLJOPRIVREDE NA KOSOVU “

Ministarstvo za zajednice i povratak, pokretanjem grant šeme za finansiranje poljoprivrednog sektora, pomaže poljoprivrednicima da formiraju i unaprede svoje poslovanje.
1.3. Ciljevi poziva
Cilj je modernizacija poljoprivredno-prehrambenog sektora i poboljšanje ruralne ekonomije povećavajući konkurentnost poljoprivredne proizvodnje, poslova i usluga, kreirajući pozitivne ekonomske efekte na poljoprivredno-prehrambena preduzeća i operatere ruralnog turizma, te osiguravajući kontinuitet njihovog poslovanja.

Specifični ciljevi ovog poziva za podnošenje predloga projekata su:
· Podržati poljoprivredno-prehrambene start-up koji baziraju svoje poslovanje na regenerativnim i kružnim poslovnim modelima;

· Pružiti podršku mladim osobama koje posjeduju kvalitetne poslovne veštine da pokrenu sopstvene biznise, te steknu dodatno znanje i veštine kako bi se uticalo na dugoročnu održivost i uspeh njihovog poslovanja;

· Unaprediti i promovisati preduzetništvo i preduzetnički duh u postojećim kompanijama u poljoprivredno-prehrambenom sektoru kroz mentorsku i finansijsku stimulaciju;

· Poboljšati socioekonomsku situaciju kroz registraciju novih preduzeća/poljoprivrednih gazdinstva i stvaranje novih radnih mesta, sa naglaskom na žene, mlade i ostale marginalizovane grupe.

· Povećanje konkurentnosti poljoprivredno-prehrambenog sektora kroz unapređenje efikasnosti i održivosti proizvodnje na farmama, privlačenje mladih farmera, orijentacija proizvodnje prema zahtevima tržišta, unapređenje lanca vrednosti i fokusiranje na istraživanje, inovacije, novu tehnologiju i digitalizaciju;

· Unapređenje kvaliteta života, razvoj zajednice i socijalne uključenosti u ruralnim područjima.

1.4. Finansijska podrška koju pruža Ministarstvo za zajednice i povratak 
Okvirni iznos ovog poziva je 500,000.00 EUR (petsto hiljada evra) ali Ministarstvo za zajednice i povratak zadržava pravo da ne raspodeli sva raspoloživa sredstva.

Ministarstvo za zajednice i povratak će ravnomerno raspodeliti iznos od oko 500,000.00 EUR za dve kategorije i to:

Lot 1. Za Start-up (pocetna/novoformirana) gazdinstva ukupna vrednost grantova bice 150,000.00 EUR. 

Maksimalna vrednost koju može dobiti novoformirano gazdinstvo je 100% od ukupne vrednosti opreme ili u finansijskoj vrednosti do 8,000.00 EUR.
Lot 2. Za mala preduzeća/poljoprivredna gazdinstva (osnovana pre poziva) ukupna vrednost grantova biće 350,000.00 EUR. 
Maksimalna vrednost koju može dobiti jedno mikro preduzeće/poljoprivredno gazdinstvo je do 100% vrednosti opreme ili u finansijskoj vrednosti do 20,000.00 EUR.  Ukoliko odobrena sredstva ne pokrivaju celokupan iznos investicije, podnosilac prijave je u obavezi da preostali iznos obezbedi kroz sopstveno sufinansiranje i da tu sumu naznači u budžetu aplikacije.
Bilo koji grant koji se traži u okviru ovog poziva za dostavljanje poljoprivrednih predloga mora biti u okviru sledećih minimalnih i maksimalnih iznosa.
2. PRAVILA ZA POZIV ZA PODNOŠENJE PREDLOGA
Ove smernice definišu pravila za podnošenje, odabir i sprovođenje projekata koji se finansiraju u okviru ovog poziva za podnošenje predloga. Postoje tri grupe kriterijuma za kvalifikaciju, koji se odnose na:

1.Podnosilac(i) koji mogu zatražiti grant;

2. Projekti (vrsta poslovnog projekta) za koje se može dodijeliti grant;

3. Vrsta troškova koji se mogu uzeti u obzir pri određivanju iznosa granta.

2.1. Kvalifikacija kandidata: ko se može prijaviti?

Da bi se kvalifikovali za grant, kandidati moraju:

· Da su državljani Kosova;
· Da bude direktno odgovoran za pripremu i upravljanje projektom;
· Prednost imaju aplikanti koji nisu bili dobitnici podrške MZP-a u 2024. god.
2.3. Prihvatljive aplikacije
Za podršku investicijama u svrhu podrške start-up i kompanijama u poljoprivredno-prehrambenom sektoru prihvatljivi su svi biznis planovi koji se isključivo odnose na proizvodnju i preradu poljoprivredno-prehrambenih proizvoda kao i pruzanju usluga.
Svi sektori u poljoprivredi su dozvoljeni.

2.4. Trajanje projekta

Planirano trajanje implementacije projekta (kupovine opreme) finansiranog od strane MZP ne moze bitu duže od 6 meseci osim ako nije drugačije predviđeno uslovima ugovora (imajuci na umu specificnosti koje odredjeni poljoprivredni projekti mogu da imaju).

2.5. Lokacija projekta

Projekti moraju biti sprovedeni na teritoriji Kosova.

2.6. Podobnost troškova: troškovi koji se mogu uzeti u obzir za grant

Predlozi za finansiranje moraju biti tehnički i finansijski nezavisni. Projekti moraju imati opipljiv i vidljiv uticaj na pocetnicke biznise i kompanije u povećanju zaposlenosti, povećanju poljoprivrednih proizvodnih kapaciteta, poboljšanju ili optimizaciji životnih ciklusa razvoja proizvoda/usluga i diverzifikaciji proizvoda/usluga, novim kanalima distribucije i prodaje na Kosovu ili međunarodnim tržištima, razvoju lanca vrednosti i sl.

2.6.1. Prihvatljivi troškovi i sektori su:

Svi troškovi moraju biti u skladu sa pravilima navedenim u ovom pozivu. Za grant se mogu uzeti u obzir samo prihvatljivi troškovi.

Sledeće vrste aktivnosti u skladu sa ciljevima programa računaju se kao prihvatljivi troškovi i mogu se finansirati u okviru ovog poziva za podnošenje predloga projekata:

· Ulaganja u materijalnu imovinu koja se odnose na kupovinu opreme, mašina, alata, proizvodnih linija neophodnih za pocetak unapredjivanje poslovanja, softvera i IT opreme /i unapređenje proizvodnih procesa i metoda, kao i sredstava koja mogu pomoći kompanijama da budu manje zavisne od spoljnih faktora;

· Nabavka i kupovina životinja
· Kupovina jednogodisnjih i vise godisnjih zasada;
·  Specijalizovana obuka u vezi sa navedenim investicijama, kao na primer obuka za korišćenje opreme ili nove tehnologije (međutim, troškovi obuke ne mogu prelaziti vrednost veću od 5% ukupne vrednosti projekta) konsultantskih usluga u vezi izgleda i pracenja proizvodnje i pružanja usluga;
· Marketinške aktivnosti, na primer učešće na sajmovima, izrada web sajtova, itd., za promociju proizvoda i usluga iz projekta (međutim, troškovi marketinga ne mogu preći vrednost veću od 5% ukupne vrednosti projekta);
· Renoviranje ili adaptacija kao i izgradnja prostorija do 40 % ukupne vrednosti granta.

2.6.2. Neprihvatljivi troškovi su:
· osnivački kapital; 

· troškovi registracije biznisa (npr. troškovi taksi, advokatske usluge, troškovi kopiranja i overavanja dokumenata, izrada pečata i sl.);

· naknade za obavezne doprinose;

· troškovi neto plate; 

· kamate, knjigovodstvene usluge i sl.;

· polise osiguranja imovine; 

· kupovina i iznajmljivanje zemljišta, objekata; 

· troškovi koji nisu relevantni za implementaciju biznis plana; 

· troškovi pribavljanja neophodne dokumentacije (upotrebna dozvola, građevinska dozvola, ekološka dozvola, i sl.), i drugi troškovi koji se ne smatraju prihvatljivim;

· troskovi carine.
U interesu podnosioca prijave je da predstavi realan i efikasan budžet za troškove, međutim, MPZ komisija za procenu ima ovlašćenja da razmotri i istražuje tržište u vezi sa cenama predstavljenim u ponudi/ama i budžetu u slučajevima gde se proceni da cene nisu realne.

Ako Komisija za procenu sumnja na izmanipulisane a nerealne cene, ona ima pravo da dobije pojašnjenja od Carine Kosova, PAK-a i tržišne inspekcije. U slučaju da Komisija potvrdi da ponuđene cene u ponudi/ama i budžetu nisu realne, može diskvalifikovati prijavu zbog neispravnosti.

Pojašnjenje: Podnosilac ne može da podnese više od jedne prijave na ovaj poziv za podnošenje predloga.
Nabavka mašina, opreme ili drugih elemenata koji su neophodni za pokretanje proizvodnje ili usluga se preporučuje da bude kupljena na teritoriji Kosova, ukoliko oprema ne može biti kupljena unutar Kosova može biti kupljena i van Kosova uz priloženu dokumentaciju o kupovini.
2.7. Procedure nabavke

Procedure Nabavke će biti deo ugovora potpisanog između Ministarstvo za zajednice i povratak i korisnika.
3. KAKO SE PRIJAVITI I PROCEDURE KOJE TREBA PRATITI

3.1. Način prijavljivanja

Podnosioci zahteva su pozvani da popune obrazac za prijavu koristeći formular dizajniran od strane MZP. Podnosioci zahteva moraju striktno da se pridržavaju formata prijave i da popune pasuse i stranice po redu.

Aplikacioni Paket, na osnovu prirode prijavljenog gazdinstva podeljen je na:

1. Aplikacioni paket za Lot 1 -Start-Up kao i dokumenti koji se moraju popuniti su:
· Obrazac za prijavu/aplikacija
· Izjava aplikanta da nije bio dobitnik u protekloj godini;
· Predlog projekta koju obuhvata: cilj, aktivnosti projekta, finansijske troškove kao i

vremenski plan realizacije projekta i organizacionu strukturu podnosioca prijave;
· Kopija lične karte aplikanta;

2. Aplikacioni paket za LOT 2 - postojeće poslovanje, dokumenti koji se moraju popuniti su:
· Obrazac za prijavu-aplikacija;
· Izjava aplikanta, koja se takođe smatra i kao izjava pod zakletvom o autentičnosti dokumentacije;

· Predlog projekta koju obuhvata: cilj, aktivnosti projekta, finansijske troškove kao i

vremenski plan realizacije projekta i organizacionu strukturu podnosioca prijave (formular se moze naci na sajtu u okviru poziva);
· Kopija lične karte osobe podnosioca prijave
Preduzeće ili poljoprivredno gazdinstvo treba da dostavi ponudu ili profakturu za nabavku proizvodne opreme sa datumom objavljivanja odnosno do isteka roka apliciranja (poželjno);
· Sertifikat o registraciji biznisa/poljoprivrednog gazdinstva sa svim pratećim dokumentima/informacijama u skladu sa zahtevima zakona na snazi u Republici Kosovo, sertifikat mora biti izdat od ARBK-a prema jedinstvenom identifikacionom broju. 

· Ako je preduzeće, - poresko uverenje važeće na dan podnošenja zahteva (ne starije od 90 dana) koje dokazuje da podnosilac zahteva nema tekućih neizmirenih poreskih dugova ili drugih poreskih obaveza, ili da je u sporazumu za placanje duga sa PAK-om (može se izdati onlajn sa sajta PAK-a);

· Ako je preduzece - godišnja poreska izjava za poslednju fiskalnu godinu (2023) izdata od strane PAK-a (bruto prihod se mora dokazati od strane Poreske Uprave Kosova za 2023 godinu);
· Fotografije postojećeg poslovnog prostora kao i postojeće opreme (fotografije moraju biti jasno vidljive);
· Ponude moraju biti samo u evrima.
Podnosioci prijava mogu podnijeti samo jednu prijavu na ovaj javni poziv, i to isključivo samostalno. Podnosioci prijava su odgovorni za realizaciju biznis plana uključujući i finansijske obaveze. Nadalje, podnosioci prijava trebaju ispunjavati sve uslove definisane ovim smernicama, te poslovni plan MORA biti u skladu sa gore navedenim ciljevima i doprineti ostvarivanju očekivanih rezultata ovog javnog poziva.

Prijave se mogu popuniti na albanskom ili srpskom jeziku
Fizičke ili rukom pisane prijave neće biti prihvaćene.

Samo POPUNJENI obrasci za prijavu/aplikacije će proći na procenu. Stoga ovi dokumenti moraju sadržati SVE relevantne informacije u vezi sa projektom.

Procena prijava će uključivati administrativnu proveru kako bi se osiguralo da kandidati ispunjavaju kriterijume podobnosti. Proces suštinske procene će razmotriti da li aplikacija pokazuje da preduzeće ima dobre izglede da bude uspešno i održivo, i da će realizacija projekta doprineti ispunjavanju ciljeva poziva za pomoć privrednom razvoju Kosova. Grantovi će biti dodeljeni aplikantima sa najviše bodova po rangiranju u svakoj kategoriji, do raspoloživih budžetskih ograničenja.

U slučajevima kada ima neslaganja vrednosti budžeta u projektu, zabune u opisu projekta i greške u korišćenju formata definisanih u pozivu za podnošenje predloga projekata, projekat se može blago korigovati, ukoliko komisja tako odluči u dogovoru sa aplikantom.
MPZ nije odgovorno za troškove vezane za pripremu aplikacije.

3.2. Gde i kako se prijaviti/Rok za prijavu

Ovaj javni poziv je objavljen na sajtu Ministarstva za zajednice i povratak https://mkk.rks-gov.net/. Sve potrebne informacije i formulare za prijavu na ovom javnom pozivu možete pronaći kako na ovom sajtu tako i u samoj zgradi Ministarstva. Podnosioci prijava koji žele da se prijave na ovaj javni poziv moraju da izraze svoje interesovanje tako što će svu potrebnu dokumentaciju poslati putem poste ili dostaviti licno u fizičkom obliku u arhivu Ministarstva za zajednice i povratak, ul. Majka Tereza, PB. 12000 Kosovo Polje/Republika Kosovo. 
Prijava za ovaj javni poziv počinje 11.08.2025. a poziv se završava 05.09.2025. godine u 16:00 časova i prijave nakon ovog roka se neće primati. Za svaku nejasnoću možete poslati upit na email request.mkk.mzp.mcr@rks-gov.net do 22.08.2025 do 16 časova.
3.3. Dodatne napomene:

a) Ukoliko će preduzeće ili gazdinstvo biti dobitnik, onda će biti potpisan ugovor MZP i gazdinstva čiji će deo biti i izjave koje su podnesene prilikom apliciranja;

b) Novoformirana poljoprivredna gazdinstva kojima je preliminarno odobren grant, dobiće obaveštenje o postupku ka otvaranju novog biznisa pre nego što mu se finansijska sredstva odobre;

c) U ovom pozivu dozvoljeni su svi sektori za koji poljoprivrednici apliciraju;

d) Doprinos aplikanata kroz sufinansiranje bice dodatno bodovan;

e) Poljoprivrednici mogu dobiti samo jedan grant odnosno aplicirati samo sa jednom aplikacijom;
f) Ministarstvo za zajednice i povratak zadržava mandat da najmanje jednom u toku dvogodišnjeg perioda sprovede evaluaciju poljoprivrednih gazdinstava i preduzeća, kako bi utvrdilo u kojoj meri su postignuti planirani ciljevi. Na osnovu rezultata ove procene, Ministarstvo će analizirati mogućnosti daljeg direktnog finansiranja.
4. KRITERIJUMI PROCENE

Da bi prošao fazu suštinske procene, predlog projekta mora da dostigne najmanje 50 poena. Nakon evaluacije, aplikanti će biti poredjeni prema osvojenim bodovima. Prijave sa najvećim brojem bodova biće odabrane kao dobitnici do utroška raspoloživog budžeta, dok nakon utroška budžeta, ostali aplikanti koji su dostigli najmanje 50 bodova ostaju na spisku čekanja/rezervi i rangiranje rezervnog spiska će biti od kandidata sa najviše bodova do onih sa najmanje osvojenih bodova.

	UKUPNO BODOVA (MAKSIMUM)
	100

5. ŽALBE

Nakon objavljivanja rezultata, aplikanti koji nisu zadovoljni rezultatima komisije imaju rok 7 dana da podnesu svoje zalbe u arhivi MZP-a.

